
OZNÁMENIE O VYHLÁSENÍ OBCHODNEJ VEREJNEJ SÚŤAŽE
podľa § 281 a nasl. zákona č. 513/1991 Zb. Obchodný zákonník


Vyhlasovateľ: 
	obchodné meno:
	SportWell s.r.o.

	sídlo:
	Černyševského 30, 851 01 Bratislava

	IČO:
	52 124 118

	zapísaný:
	Obchodný register Mestského súdu Bratislava III, oddiel: Sro, vl.č. 133697/B



týmto vyhlasuje obchodnú verejnú súťaž o najvhodnejší návrh na uzavretie Zmluvy o dielo, ktorej predmetom je zhotovenie diela - stavebné úpravy priestorov budúceho športovo rehabilitačného centra SportWell.

PODMIENKY OBCHODNEJ VEREJNEJ SÚŤAŽE :

1. IDENTIFIKAČNÉ ÚDAJE VYHLASOVATEĽA:
	obchodné meno:
	SportWell s.r.o.

	sídlo:
	Černyševského 30, 851 01 Bratislava

	IČO:
	52 124 118

	DIČ:
	2120899429

	IČ DPH:
	SK2120899429

	IBAN:
	SK41 1100 0000 0029 4321 3051

	zapísaný:
	Obchodný register Mestského súdu Bratislava III, oddiel: Sro, vl.č. 133697/B

	zastúpený:
	Mgr. Roman Anguš, konateľ

	tel. kontakt:
	0915 333 462

	e-mail kontakt:
	romanangus@gmail.com 

	webové sídlo:
	www.sportwell.sk 

	kontaktná osoba:
	Ing. Peter Štefaňák, PhD., 0903 533 101, info@psagentura.sk




2. PREDMET OBCHODNEJ VEREJNEJ SÚŤAŽE:
Predmetom obchodnej verejnej súťaže (OVS) je výber zhotoviteľa na uskutočnenie stavebných prác – Stavebné úpravy priestorov budúceho športovo rehabilitačného centra SportWell  (ďalej ako „dielo“ alebo „predmet OVS“).




3. MIESTO A TERMÍN REALIZÁCIE STAVBY:
Výstavba diela bude realizovaná v nebytovom priestore č. 31, nachádzajúcom sa v stavbe (polyfunkčnom objekte) „OBJEKT DVORY IV.C.36“, so súp. č. 3266, umiestnenej na parc. registra „C“ s parc. č. 4464/2, zapísanej na LV č. 2105, pre k.ú. Petržalka (vchod Farského 24) vedenom Okresným úradom Bratislava, katastrálny odbor.

Termín plnenia predmetu zmluvy realizácie diela je odhadovaný na 4 mesiace. Upresnenie bude súčasťou harmonogramu, ktorý predkladá víťazný uchádzač k zmluve.

4. OPIS PREDMETU OVS:
Výstavba diela bude zhotovená v súlade s projektovou dokumentáciou. 

Projektová dokumentácia tvorí prílohu č. 1 tohto oznámenia.

Podrobná a jednoznačná špecifikácia, množstvo a rozsah stavebných prác a dodávok, ktoré tvoria dielo, je uvedená v prílohe č. 2 tejto výzvy (Výkaz výmer stavby).

Spoločný slovník obstarávania: 
45212200-8 Stavebné práce na stavbe športových zariadení

Predmet zákazky v celom rozsahu je opísaný tak, aby bol špecifikovaný čo najzrozumiteľnejšie. Zadávateľ umožní predkladať len ekvivalentné výrobky pod podmienkou, že ekvivalentný výrobok bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu stavby.

Rozdelenie predmetu OVS: 
Predmet OVS nie je rozdelený z hľadiska predkladania ponuky na jednotlivé časti. Navrhovateľ (účastník súťaže) predkladá ponuku na celý predmet OVS (celé dielo). Výkaz výmer je však rozdelený na časť športovej infraštruktúry a fyzio časť. 
Variantné riešenia: 
Vyhlasovateľ nepovoľuje predloženie variantných riešení.

5. PREDPOKLADANÁ HODNOTA DIELA :
Predpokladanou hodnotou/cenou diela 
(Výstavby športovej infraštruktúry):  	410 143,83 EUR bez DPH
(Výstavba fyzio časti):			32 874,37 EUR bez DPH

Financovanie predmetu OVS sa predpokladá z vlastných zdrojov vyhlasovateľa a zo zdrojov/príspevku Fondu na podporu športu, v rámci programu „Výstavba, rekonštrukcia a modernizácia športovej infraštruktúry č. 2025/002“. Vyhlasovateľ nevylučuje financovanie predmetu OVS aj z iných ako vyššie uvedených finančných zdrojov.

Základné podmienky financovania diela sú uvedené v prílohe č. 4 tohto oznámenia (Návrh - Zmluva o dielo). Vyhlasovateľ nebude poskytovať zálohy ani preddavky na úhradu nákladov spojených s plnením Zmluvy o dielo – s realizáciou diela.

6. PODMIENKY ÚČASTI NA SÚŤAŽI:
Navrhovateľ (účastník súťaže) musí byť oprávnený uskutočňovať prácu, ktorá zodpovedá predmetu OVS, t.j. musí mať oprávnenie na uskutočňovanie stavebných prác, ktoré zodpovedá predmetu OVS. Uchádzač nemusí predkladať v návrhu doklad o oprávnení uskutočňovať stavebné práce, ktoré zodpovedajú predmetu zákazky v súlade s prvou vetou. Túto skutočnosť si overí vyhlasovateľ sám v príslušnom registri, v ktorom je uchádzač zapísaný.

Návrh navrhovateľa musí obsahovať:
1. Vyplnený, podpísaný (opečiatkovaný) Návrh na plnenie kritéria – príloha č. 3
2. Vyplnený, podpísaný (opečiatkovaný) dokument Výkaz výmer – príloha č. 2
3. Vyplnený, podpísaný (opečiatkovaný) Návrh Zmluvy o dielo– príloha č. 4
4. Vyplnený, podpísaný (opečiatkovaný) Zoznam subdodávateľov – príloha č. 5


Navrhovateľ, v prípade, že jeho návrh bude vyhodnotený ako úspešný navrhovateľ (podľa bodu 12. tohto oznámenia) je povinný:
· pred začatím zhotovovania diela uzavrieť a udržiavať v platnosti po celú dobu vykonávania diela poistnú zmluvu na poistenie zodpovednosti za škodu spôsobenú na živote, zdraví a majetku vyhlasovateľa (ako objednávateľa) a tretích osôb, ktorá bude spôsobená prevádzkovou činnosťou navrhovateľa (ako zhotoviteľa), minimálne vo výške ceny za dielo.
· najneskôr bezodkladne po rozhodnutí Fondu na podporu športu (správnej rady fondu) o schválení príspevku na predmet OVS zapísať sa do registra partnerov verejného sektora (zriadeného v zmysle zákona č. 315/2016 Z.z. o registri partnerov verejného sektora) (ďalej len „Register“) ako partner verejného sektora a zostať v Registri zapísaný počas celej doby trvania zmluvy o dielo uzatvorenej s vyhlasovateľom.

7. KRITÉRIÁ NA VYHODNOTENIE PONÚK :
Vyhlasovateľ stanovil 1 kritérium na vyhodnotenie ponúk:
Najnižšia cena za celý predmet OVS v EUR bez DPH

Navrhovateľ predloží Návrh na plnenie kritéria vrátane vyplnenej Cenovej tabuľky uvedený v prílohe č. 3 tohto oznámenia.
Navrhovateľ v cene predmetu OVS uvedie pre každú požadovanú položku aj jednotkovú cenu. Celková cena je daná súčinom jednotkovej ceny a množstva uvedeného v zozname položiek.

Pravidlá pre uplatnenie a spôsob vyhodnotenia kritéria sú nasledujúce:
Úspešným navrhovateľom (vybraným účastníkom súťaže) sa stane navrhovateľ, ktorý vo svojej ponuke predloží najnižšiu cenu za celý predmet OVS v EUR bez DPH a zároveň splní všetky ostatné podmienky účasti v súťaži uvedené v tomto oznámení. Ako druhý v poradí sa umiestni navrhovateľ, ktorý vo svojej ponuke predloží druhú najnižšiu cenu za predmet zákazky v EUR bez DPH, atď.

8. LEHOTA NA PREDKLADANIE NÁVRHOV :
Lehota na prekladanie návrhov uplynie dňa: 10. 03. 2026.
Návrhy doručené po uplynutí tejto lehoty nebudú akceptované.

9. MIESTO A SPÔSOB PREDKLADANIA NÁVRHOV:
Návrh je potrebné predložiť v písomnej podobe.
Za písomný návrh sa považuje:

· návrh doručený v listinnej forme: 
Návrh predkladaný listinne sa doručuje osobne, poštou alebo inou doručovateľskou službou na adresu: PS Agentúra, s.r.o., Lazaretská 3A, 811 08 Bratislava, a to v lehote stanovenej v bode 8. tohto oznámenia.
Pracovný čas pre doručenie návrhu v listinnej forme: pondelok až piatok od 10:00 hod. – do 16:00 hod.
Kontaktná osoba pre prevzatie návrhu doručovaného v listinnej forme: Ing. Peter Štefaňák, PhD.

Návrh doručovaný v listinnej forme musí byť predložený v neprehľadnom uzatvorenom obale/obálke, na ktorom musia byť uvedené nasledujúce údaje:
- adresa miesta predkladania návrhu - adresa sídla vyhlasovateľa
- identifikácia a adresa navrhovateľa (jeho obchodné meno a adresa sídla alebo miesta podnikania),
- označenie „OVS – športovo rehabilitačné centrum SportWell“.
Pred osobným doručením návrhu je potrebné si telefonicky overiť prítomnosť osoby určenej pre prevzatie návrhu na čísle 0903 533 101. Doklady a dokumenty predložené v návrhu predloženého v listinnej forme musia byť predložené v tlačenej forme ako originály alebo kópie dokumentov, podpísané osobou oprávnenou konať v mene potenciálneho zhotoviteľa.
V prípade osobného doručenia návrhu, vyhlasovateľ vydá navrhovateľovi, ktorý predloží návrh potvrdenie o prevzatí návrhu, ak o to navrhovateľ požiada.

alebo

· návrh doručený elektronicky: 

Návrh predkladaný elektronicky sa doručuje e-mailom na adresu vyhlasovateľa: info@psagentura.sk, a to v lehote stanovenej v bode 8. tohto oznámenia.
Návrh predkladaný elektronicky – e-mailom je potrebné v časti e-mailovej správy „predmet“ označiť údajom –„ OVS – športovo rehabilitačné centrum SportWell“.
Všetky doklady a dokumenty návrhu predloženého elektronicky – e-mailom sa predkladajú vo formáte pdf, výkazy výmer (rozpočet) vo formáte xcel (.xls, .xlsx).
Vyhlasovateľ odošle navrhovateľovi potvrdzujúcu e-mailovú správu o doručení návrhu.

10. LEHOTA VIAZANOSTI NÁVRHOV
Navrhovateľ je predloženým návrhom viazaný do uplynutia lehoty viazanosti návrhov, ktorú určuje vyhlasovateľ.
Lehota viazanosti návrhov uplynie 31. 12. 2026.

11. NÁKLADY NA VYHOTOVENIE A PREDLOŽENIE NÁVRHOV :
Všetky náklady spojené s prípravou, vyhotovením a predložením – doručením návrhu, náklady spojené súčasťou v tejto obchodnej verejnej súťaži znáša navrhovateľ bez akéhokoľvek finančného nároku voči vyhlasovateľovi a bez ohľadu na výsledok OVS.

12. VYHODNOTENIE NÁVRHOV A LEHOTA NA OZNÁMENIE VYBRANÉHO NÁVRHU :
Vyhodnocované budú návrhy, ktoré boli predložené v stanovenej lehote v určenej forme, a to vyhodnotením návrhov na základe kritéria na vyhodnotenie „Najnižšia cena za predmet OVS“, podľa predloženého návrhu na plnenie kritéria určeného na vyhodnotenie ponúk.

Úspešným navrhovateľom sa stane navrhovateľ, ktorému bolo priradené prvé miesto v zostavenom poradí na základe vyhodnotenia návrhov podľa kritériá „Najnižšia cena za predmet OVS“, ktorý predložil návrh najnižšej ceny celkom za predmet OVS, čím sa umiestnil na prvom mieste v zostavenom poradí a ktorý splnil stanovenú podmienku účasti a požiadavky na predmet OVS uvedené v tomto oznámení v celom rozsahu.

Neúspešným navrhovateľom je navrhovateľ, ktorý predloží v návrhu cenu celkom za predmet OVS, ktorá je vyššia ako cena celkom za predmet OVS navrhovaná v návrhu úspešného navrhovateľa, umiestneného na prvom mieste v zostavenom poradí na základe vyhodnotenia návrhov podľa kritéria na vyhodnotenie návrhov a ktorý sa umiestnil na druhom až x-tom mieste v zostavenom poradí závislom od výšky navrhovanej ceny celkom za predmet OVS.

Výsledok OVS bude oznámený zverejnením výsledku na webovom sídle vyhlasovateľa, a to do 2 pracovných dní po vyhodnotení ponúk podľa bodu 8. tohto oznámenia.

Vyhlasovateľ po vyhodnotení návrhov odošle úspešnému navrhovateľovi „Oznámenie o výsledku obchodnej verejnej súťaže - prijatie návrhu“ elektronicky – na určenú e-mailovú adresu navrhovateľa, spolu s výzvou na poskytnutie súčinnosti vedúcej k uzatvoreniu Zmluvy o dielo, všetko do 2 pracovných dní po vyhodnotení predložených návrhov.

Vyhlasovateľ odošle neúspešnému navrhovateľovi/navrhovateľom „Oznámenie o výsledku obchodnej verejnej súťaže – neprijatie návrhu“ na určenú e-mailovú adresu neúspešného navrhovateľa/navrhovateľov, všetko do 2 pracovných dní po vyhodnotení predložených návrhov s odôvodnením neprijatia ich návrhov.


13. VÝSLEDOK OBCHODNEJ VEREJNEJ SÚŤAŽE :
Výsledkom obchodnej verejnej súťaže bude uzavretie Zmluvy o dielo (podľa ust. § 536 a nasl. zákona č. 513/1991 Zb. Obchodný zákonník) s úspešným navrhovateľom, ktorý bol vyhodnotený na prvom mieste v zostavenom poradí (s návrhom najnižšej ceny celkom na predmet OVS a ktorý splnil všetky stanovené podmienky účasti uvedené v tomto oznámení). Zmluva o dielo bude uzatvorená v súlade s návrhom Zmluvy o dielo, ktorý je uvedený v prílohe č. 4 tohto oznámenia.

Zmluva o dielo, ktorá bude výsledkom obchodnej verejnej súťaže, ktorú uzatvorí s úspešným navrhovateľom vyhlasovateľ v postavení objednávateľa, bude obsahovať a zachovávať všetky podmienky uvedené v návrhu Zmluvy o dielo podľa prílohy č. 4 tohto oznámenia, s doplnením údajov úspešného navrhovateľa v postavení zhotoviteľa a príslušných príloh, ktoré boli predložené v návrhu úspešného navrhovateľa.

Navrhovateľ predložením návrhu súhlasí so zverejnením a poskytnutím informácii predložených v návrhu, a to v nevyhnutnom rozsahu, ktoré sa vzhľadom na potenciálneho poskytovateľa finančných prostriedkov (príspevku) na daný predmet OVS budú vyžadovať.
Za daný súhlas sa považuje samotné predloženie návrhu bez akýchkoľvek výhrad a bez časového obmedzenia.

Vyhlasovateľ vyžaduje, aby sa úspešný navrhovateľ v zmluve, ktorá bude výsledkom tejto obchodnej verejnej súťaže (Zmluva o dielo) zaviazal:
· najneskôr bezodkladne po rozhodnutí Fondu na podporu športu (správnej rady fondu) o schválení príspevku na predmet OVS  zapísať sa do registra partnerov verejného sektora (zriadeného v zmysle zákona č. 315/2016 Z.z. o registri partnerov verejného sektora) (ďalej len „Register“) ako partner verejného sektora a zostať v Registri zapísaný počas celej doby trvania zmluvy o dielo. Úspešný navrhovateľ sa zaväzuje zabezpečiť svoj zápis do Registra tak, aby bol v registri platne zapísaný počas celej doby, počas ktorej bude prijímať finančné prostriedky na základe zmluvy o dielo.
· strpieť výkon kontroly/auditu súvisiaceho so stavebnými prácami a dodávkami, kedykoľvek počas platnosti a účinnosti zmluvy o poskytnutí príspevku na projekt podpory športu medzi Fondom na podporu športu a vyhlasovateľom, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
· pred začatím zhotovovania diela uzavrieť a udržiavať v platnosti po celú dobu vykonávania diela poistnú zmluvu na poistenie zodpovednosti za škodu spôsobenú na živote, zdraví a majetku vyhlasovateľa (ako objednávateľa) a tretích osôb, ktorá bude spôsobená prevádzkovou činnosťou navrhovateľa (ako zhotoviteľa), minimálne vo výške ceny za dielo.
· začať so zhotovovaním diela po tom, ako vyhlasovateľ doručí (podá) žiadosť o poskytnutie príspevku na projekt z Fondu na podporu športu, v rámci programu „Výstavba, rekonštrukcia a modernizácia športovej infraštruktúry č. 2025/002“.

ZA PREDLOŽENIE NÁVRHU A ÚČASŤ V OBCHODNEJ VEREJNEJ SÚŤAŽI VÁM VOPRED ĎAKUJEME.

V Bratislave, dňa  27. 02. 2026



_____________________
Ing. Peter Štefaňák, PhD.
Osoba poverená riadením súťaže




Prílohy oznámenia o vyhlásení obchodnej verejnej súťaže:

1/ Projektová dokumentácia;
2/ Výkaz výmer;
3/ Návrh na plnenie kritéria;
4/ Návrh Zmluvy o dielo;
5/ Zoznam subdodávateľov;


